**Erektil dysfunksjon** er det medisinske uttrykket for det som i dagligspråket betegnes som **impotens**, dvs. en manglende evne til å oppnå og å beholde ereksjon av penis tilstrekkelig for å kunne gjennomføre samleie i mer enn 50% av tilfeller. Impotens kalles ofte også ereksjonssvikt, men dette kan være litt misvisende, da ereksjonssvikt kan forekomme i enkelte situasjoner som f.eks stress, ved inntak av store mengder alkohol eller enkelte legemidler, og trenger ikke å være et vedvarende problem.

Forekomsten av erektil dysfunksjon
----------------------------------

Det hevdes at omtrentlig 50% av voksne menn på et eller annet tidspunkt i livet sitt, over 40 år vil oppleve erektil dysfunksjon til en viss grad. Ca. 5% 40 årige menn og mellom 15-25% 65+ årige menn vil lide av vedvarende impotens. Kort oppsummert, forekommer erektil dysfunksjon som oftest etter menn har fylt 40 år.

* 5% av 40-åringer
* 10% av 50-åringer
* 20-25% over 65 år

Hos menn med diabetes antas 30-50% å ha ereksjonsproblemer, og det er rapportert at menn med diabetes kan oppleve ereksjonssvikt og impotens 10-15 år tidligere enn andre menn.

Vurdering av impotens og erektil dysfunksjon
--------------------------------------------

Det kan være flere grunner til at menn opplever impotens og erektil dysfunksjon. Tidligere har det vært psykiske årsaker som har vært vanligst, og da spesielt forbundet med at det er første gang, depresjon, dårlig selvtillit, presentasjonsangst osv. Vanlige fysiske årsaker knyttet til impotens kan være overvekt, diabetes og hormoner. I de siste årene har flere sexologer og leger innen psykiatri og mental helse hevdet at mange menn med ereksjonsproblemer egentlig ikke har lyst.

Årsaker til impotens
--------------------

Det finnes mange ulike årsaker som kan føre til impotens og de er i hovedsak delt inn i fysiske- og psykiske årsaker .

### Vanligste fysiske årsaker til impotens

* Diabetes
* Overvekt
* Hormoner
* Legemidler
* Nerveskader
* Hjerte- og karsykdommer
* Problemer med blodkar
* Høyt kolesterol

### Vanligste psykiske årsaker til impotens

* Angst, stress, skyldfølelse eller depresjon
* Uløste spørsmål vedrørende seksuell legning
* Utmattelse

Tilgjengelige behandlinger i Norge
----------------------------------

Den vanligste metoden for behandlingen av impotens er bruk av legemidler som Sildenafil (Viagra), Tadalafil (Cialis) og Vardenafil (Levitra). Disse legemidlene kalles PDE5-hemmere og fungerer slik at enzymet PDE5, som motvirker blodtilførsel til penis, blir hemmet. Slike PDE5-hemmere er tilgjengelig kun med resept fra en lege, ikke nødvendigvis din fastlege. Den originale medisinen mot impotens, Viagra, som inneholder den aktive ingrediensen Sildenafilsitrat, har ikke lenger en gyldig patent, slik at generiske variasjoner begynner å bli tilgjengelig på markedet. "Sildenafil" er navnet på den godkjente varianten i Norge. Andre potensmidler tilgjengelig i Norge, med resept, er Levitra, Viagra, Cialis og Cialis Daglig.

Erektil dysfunksjon kan også behandles med andre type behandlingsmetoder enn medisinering. Hvilken metode som er mest effektiv vil variere fra person til person, og hva som har forårsaket ereksjonsproblemene. Dersom årsaken er psykologisk, kan samtaleterapi eller forbedret kommunikasjon med partner være en effektiv løsning, og ikke minst uten bivirkninger. Det finnes reseptfrie alternativer til medisinering, som naturlige preparater som ginseng og yohimbin. Injeksjoner, penisringer og vakumpumpe kan også hjelpe med å behandle impotens.

Impotens forårsaket av livsstil kan gjerne forbedres ved å endre og forbedre livsstil. Det finnes en rekke mattyper som f.eks. kan øke blodflyt og dermed øke blodtilførsel til penis.

Løsning på problemet
--------------------

For de fleste er ikke alvorlighetsgraden stor og tilstanden vil i de fleste tilfeller gå over av seg selv. I andre tilfeller vil det være nødvendig å oppsøke lege, for å finne frem til årsak. Ofte kan erektil dysfunksjon være et symptom eller tegn på annen sykdom eller plage. Legen vil her vurdere pasientens situasjon for å hjelpe ham og hans partner. Herunder kan pasienten behandles med legemidler, sprøyte eller kirurgisk inngrep.

Referanser
----------

1. ↑  «Impotens ⎜ Definisjon, Årsaker, Forebygging og Behandlinger». *Helseformenn*. Arkivert fra originalen 18. januar 2018. Besøkt 22. mars 2017.
2. ↑  Haakon Aars til VG angående mangel på sexlyst
3. ↑  Impotens - mange uvitende om årsakene... Arkivert 20. juli 2014 hos Wayback Machine.>
4. ↑  «Impotens og erektil dysfunksjon, veiviser». *NHI.no*. Arkivert fra originalen 3. mars 2017. Besøkt 2. mars 2017.
5. ↑  «Impotens». helsenorge.no. Besøkt 22. mars 2017.

Eksterne lenker
---------------

* Norsk helseinformatikk om Impotens og erektil dysfunksjon, veiviser Arkivert 20. juli 2014 hos Wayback Machine.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NKC **·** NKC **·** BBC Things
 |

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |